

**Projekto „Motyvuoti mokytojai ir tėvai – motyvuoti mokiniai“ Nr. 09.2.1-ESFA-K-728-01-0022**

**2018–2019 metai**

**1.2.1.8b KLASĖS mokinių ir tėvų sesijA Gargždų „Minijos“ progimnazijoje**

**2018-11-28**

Susirinkime dalyvavo 25 asmenys, 10 tėvų ir 15 vaikų.

Susirinkimą pradėjome nuo rato, kuriame kalbėjome apie tai, kas jiems labiausiai įsiminė ar nepatiko per visus ketverius metus. Smagu tai, kad niekas nekalbėjo apie blogus dalykus, visi prisiminė tik tai kas įvyko gero.

Klasės vadovas pristatė projektą „Motyvuoti mokytojai ir tėvai – motyvuoti mokiniai“. Mokymuose dalyvavę tėvai Renata Mikašauskienė ir Ieva Lenkauskienė trumpai papasakojo, ką veikė ir ko išmoko tėvų sesijų metu.O Greta Šleiniūtė ir Jurgita Šleinienė pasidalino savo įspūdžiais iš visos bendruomenės susirinkimo.

Pasaulio kavinės metu buvo suformuluotas klausimas: „Ką reikėtų daryti, kad pagerėtų mokinių mokymosi motyvacija“ Dalyviai buvo suskirstyti į 5 komandas: tėvai, mokiniai, vadovybė, mokytojas ir nepriklausomi ekspertai.

**Tėvai nusprendė, kad vaikų mokymosi motyvaciją pagerintų:**

Skirti daugiau laiko buvimui kartu ir bendravimui su vaiku;

Auklėti savo asmeniniais teigiamais veiksmais;

Stengtis pažvelgti į situaciją vaiko akimis;

Leisti vaikui klysti ir mokytis iš savo klaidų;

Ieškoti kompromisų.

**Mokiniai teigia , kad mokymosi motyvacija pagerėtų:**

Jei pamokos prasidėtų vėliau;

Jei nebūtų namų darbų arba namų darbus galėtų atlikti mokykloje ir iškilus neaiškumams dar galėtų konsultuotis su mokytojais;

Kad pamokos būtų įvairesnių formų ir skirtingose aplinkose;

Daugiau darbo grupėse;

Kad mokytojai išklausytų vaikų nuomonę, nepyktų už išsakytas mintis ir atsižvelgų į vaikų nuomonę;

**Pasiūlymai mokytojams, siekiant geresnės mokymosi motyvacijos:**

Asmeninės konsultacijos vaikas, mokytojas, tėvas;

Teorijos derinimas su praktinėmis veiklomis;

Daugiau projektinės ir praktinės veiklos;

Vaikų teisių mažinimas;

Papildomi užsiėmimai su mokiniais.

**Pasiūlymai mokyklos administracijai, siekiant pagerinti mokymosi motyvaciją:**

Bendri susitikimai su mokytojais, tėvais ir vaikais;

Sumažintas mokytojų krūvis;

Didesnis mokytojų atlyginimas;

Skirti lėšų kanceliarinėms išlaidoms ir priemonėms, reikalingoms pamokai įsigyti;

Sudaryti sąlygas vykdyti skirtingas veiklas:filmų žiūrėjimas, edukacinės veiklos, profesinės dienos, daugiau darbo su kompiuteriais ir t.t.

**Nepriklausomų ekspertų sliūlymai , mokymosi motyvacijai gerinti:**

Vaikai namų darbus turėtų atlikti mokykloje. Jei iškiltų neaiškumų galėtų tuoj pat eiti pas dalyko mokytoją ir pasiaiškinti užduotį. Namuose laiką galėtų skirti tik dalyko pakartojimui, poilsiui ir bendravimui su šeima, draugais;

Jauki aplinka mokykloje, poilsio zonos;

Iškilusias problemas sprendžia visi kartu: tėvai, vaikai, mokytojai, administracija, tarpusavyje ieško kompromisų, įsiklauso į vienas kito nuomonę;

Daugiau projektinės veikos grupėse, praktinės veiklos;

Priemonių veikloms atlikti skyrimas.







